
ΣΥΝΤΟΜΗ ΑΙΤΙΟΛΟΓΗΣΗ
Στις 8 Δεκεμβρίου 2022 η Επιτροπή υπέβαλε στο Συμβούλιο πρόταση κανονισμού του Συμβουλίου σχετικά με τη διεθνή δικαιοδοσία, το εφαρμοστέο δίκαιο, την αναγνώριση αποφάσεων και την αποδοχή δημόσιων εγγράφων σε θέματα γονικής σχέσης και την καθιέρωση ευρωπαϊκού πιστοποιητικού γονικής σχέσης (2022/0402 (CNS)). Το Συμβούλιο αποφάσισε στις 9 Ιανουαρίου 2023 να ζητήσει τη γνώμη του Κοινοβουλίου για την πρόταση αυτή (COM(2022) 695 final).
Στόχος της πρότασης είναι η ενίσχυση της προστασίας των θεμελιωδών δικαιωμάτων και άλλων δικαιωμάτων των παιδιών σε διασυνοριακές καταστάσεις, συμπεριλαμβανομένων του δικαιώματός τους στην ταυτότητα, στη μη διάκριση και στην ιδιωτική και οικογενειακή ζωή, και των δικαιωμάτων τους στην κληρονομική διαδοχή και τη διατροφή σε άλλο κράτος μέλος, λαμβανομένου πρωτίστως υπόψη του υπέρτερου συμφέροντος του παιδιού. 
Για να αντιμετωπιστούν τα προβλήματα όσον αφορά την αναγνώριση της γονικής σχέσης για κάθε σκοπό και να καλυφθεί το υφιστάμενο κενό στο δίκαιο της Ένωσης, η Επιτροπή προτείνει τη θέσπιση κανόνων της Ένωσης σχετικά με τη διεθνή δικαιοδοσία για τη γονική σχέση (οι οποίοι θα καθορίζουν ποιου κράτους μέλους τα δικαστήρια είναι αρμόδια να επιλαμβάνονται υποθέσεων γονικής σχέσης, μεταξύ άλλων για τη θεμελίωση γονικής σχέσης, σε διασυνοριακές καταστάσεις) και το εφαρμοστέο δίκαιο (οι οποίοι θα καθορίζουν το εθνικό δίκαιο που θα πρέπει να εφαρμόζεται σε υποθέσεις γονικής σχέσης, συμπεριλαμβανομένης της θεμελίωσης γονικής σχέσης, σε διασυνοριακές καταστάσεις), ώστε στη συνέχεια να διευκολυνθεί η αναγνώριση, σε ένα κράτος μέλος, γονικής σχέσης που έχει θεμελιωθεί σε άλλο κράτος μέλος. Η Επιτροπή προτείνει επίσης την καθιέρωση ενός ευρωπαϊκού πιστοποιητικού γονικής σχέσης, το οποίο μπορούν να αιτούνται τα τέκνα (ή οι νόμιμοι εκπρόσωποί τους) και να το χρησιμοποιούν για να προσκομίσουν αποδεικτικά στοιχεία για τη γονική τους σχέση σε άλλο κράτος μέλος.
Έχοντας υπόψη τους προαναφερθέντες στόχους, καθώς και τα πολυάριθμα εμπόδια και τα υφιστάμενα κενά στο δίκαιο της Ένωσης, η Επιτροπή Δικαιωμάτων των Γυναικών και Ισότητας των Φύλων του Ευρωπαϊκού Κοινοβουλίου πρέπει να διασφαλίσει ότι η εν λόγω αναγνώριση και η ισότητα των φύλων ενσωματώνονται επαρκώς στον επικείμενο κανονισμό.
Ο παρών κανονισμός θα πρέπει να διασφαλίζει ότι τα παιδιά απολαύουν των δικαιωμάτων τους και διατηρούν το νομικό καθεστώς τους σε διασυνοριακές καταστάσεις ανεξάρτητα από την οικογενειακή τους κατάσταση και χωρίς διακρίσεις, ιδίως εις βάρος γυναικών και ομόφυλων ζευγαριών, ή ενάντια στο υπέρτατο συμφέρον του παιδιού.
Η μη αναγνώριση από ένα κράτος μέλος της γονικής σχέσης που έχει θεμελιωθεί σε άλλο κράτος μέλος επηρεάζει ιδιαίτερα τις οικογένειες «ουράνιο τόξο» (οικογένειες ΛΟΑΤΚΙ+), καθώς και άλλα είδη οικογενειών που δεν ανταποκρίνονται στο μοντέλο της πυρηνικής οικογένειας. 
Θα πρέπει επίσης να επισημανθεί ότι τα κράτη μέλη της ΕΕ πρέπει να αναγνωρίζουν μια σχέση γονέα-παιδιού προκειμένου να επιτρέπεται σε ένα παιδί να ασκεί χωρίς εμπόδια, με κάθε γονέα, το δικαίωμα να κυκλοφορεί και να διαμένει ελεύθερα στο έδαφος όλων των κρατών μελών, όπως κατοχυρώνεται στο άρθρο 21 παράγραφος 1 της Συνθήκης για τη λειτουργία της Ευρωπαϊκής Ένωσης (ΣΛΕΕ), η εφαρμογή του οποίου είναι καίριας σημασίας για τη διασφάλιση της ισότητας των φύλων. 
Σύμφωνα με την πρόταση ο κατάλογος των λόγων άρνησης αναγνώρισης της γονικής σχέσης, μεταξύ των οποίων είναι και λόγοι τήρησης της δημόσιας τάξης (ordre public), είναι εξαντλητικός. Με γνώμονα τα ανωτέρω, τούτο εφαρμόζεται από τα δικαστήρια και άλλες αρμόδιες αρχές των κρατών μελών με πλήρη σεβασμό, τήρηση και προστασία των θεμελιωδών δικαιωμάτων και των θεμελιωδών αρχών που αναγνωρίζονται στον Χάρτη, και ιδίως στο άρθρο 21, που αφορά το δικαίωμα στη μη διάκριση. Επομένως, οι αρμόδιες αρχές δεν θα πρέπει να μπορούν να εφαρμόζουν την εξαίρεση σχετικά με τη δημόσια τάξη για να εισάγουν διακρίσεις εις βάρος γυναικών και ζευγαριών του ίδιου φύλου και κάθε τους απόφαση πρέπει πάντα να συνάδει με το υπέρτατο συμφέρον του παιδιού και να το προωθεί.
Η επίτευξη μιας Ευρώπης με ισότητα των φύλων και η εξάλειψη των διαρθρωτικών ανισοτήτων απαιτούν ισχυρή δέσμευση όχι μόνο από τα θεσμικά όργανα της ΕΕ, τους φορείς χάραξης πολιτικής και τις ΜΚΟ, αλλά και από τα κράτη μέλη.

ΤΡΟΠΟΛΟΓΙΕΣ
[bookmark: IntroA]Η Επιτροπή Δικαιωμάτων των Γυναικών και Ισότητας των Φύλων καλεί την Επιτροπή Νομικών Θεμάτων, που είναι αρμόδια επί της ουσίας, να λάβει υπόψη της τις ακόλουθες τροπολογίες:<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article> Αιτιολογική σκέψη 4 α (νέα)</Article>

	

	Κείμενο που προτείνει η Επιτροπή
	Τροπολογία

	
	(4a)	Η δημόσια τάξη κατά την έννοια του κανονισμού πρέπει να ερμηνεύεται συσταλτικά σύμφωνα με τη νομολογία του ΔΕΕ. Στην απόφασή του C-490/20, το ΔΕΕ επανέλαβε την άποψή του ότι «η έννοια της «δημοσίας τάξεως» ως δικαιολόγηση παρεκκλίσεως από θεμελιώδη ελευθερία πρέπει να ερμηνεύεται στενά, ούτως ώστε το περιεχόμενό της να μην καθορίζεται μονομερώς από κάθε κράτος μέλος, άνευ ελέγχου εκ μέρους των θεσμικών οργάνων της Ένωσης.»


[bookmark: PasteOldAMEnd]</Amend>
<Amend>Τροπολογία		<NumAm>2</NumAm>

<DocAmend>Πρόταση κανονισμού</DocAmend>
<Article>Αιτιολογική σκέψη 11</Article>
	

	Κείμενο που προτείνει η Επιτροπή
	Τροπολογία

	(11)	Τα τέκνα αντλούν ορισμένα δικαιώματα από τη γονική σχέση, μεταξύ των οποίων το δικαίωμα στην ταυτότητα, στο όνομα, στην ιθαγένεια [όταν διέπεται από το δίκαιο του αίματος (ius sanguinis)], τα δικαιώματα επιμέλειας και επικοινωνίας με τους γονείς τους, τα δικαιώματα διατροφής, τα δικαιώματα κληρονομικής διαδοχής και το δικαίωμα νόμιμης εκπροσώπησης από τους γονείς τους. Η μη αναγνώριση σε ένα κράτος μέλος της γονικής σχέσης που έχει θεμελιωθεί σε άλλο κράτος μέλος μπορεί να έχει σοβαρές αρνητικές συνέπειες για τα θεμελιώδη δικαιώματα των τέκνων και για τα δικαιώματα που αυτά αντλούν από το εθνικό δίκαιο. Αυτό μπορεί να ωθήσει τις οικογένειες να κινήσουν δικαστικές διαδικασίες για την αναγνώριση της γονικής σχέσης με το τέκνο τους σε άλλο κράτος μέλος, μολονότι οι εν λόγω διαδικασίες έχουν αβέβαια αποτελέσματα και συνεπάγονται σημαντικό χρόνο και κόστος τόσο για τις οικογένειες όσο και για τα δικαστικά συστήματα των κρατών μελών. Τέλος, οι οικογένειες ενδέχεται να αποθαρρυνθούν από την άσκηση του δικαιώματός τους στην ελεύθερη κυκλοφορία φοβούμενες ότι η γονική σχέση με το τέκνο τους δεν θα αναγνωριστεί σε άλλο κράτος μέλος για τους σκοπούς των δικαιωμάτων που απορρέουν από το εθνικό δίκαιο.
	(11)	Τα τέκνα αντλούν ορισμένα δικαιώματα από τη γονική σχέση, μεταξύ των οποίων το δικαίωμα στην ταυτότητα, στο όνομα, στην ιθαγένεια [όταν διέπεται από το δίκαιο του αίματος (ius sanguinis)], τα δικαιώματα επιμέλειας και επικοινωνίας με τους γονείς τους, τα δικαιώματα διατροφής, τα δικαιώματα κληρονομικής διαδοχής και το δικαίωμα νόμιμης εκπροσώπησης από τους γονείς τους. Η μη αναγνώριση σε ένα κράτος μέλος της γονικής σχέσης που έχει θεμελιωθεί σε άλλο κράτος μέλος μπορεί να έχει σοβαρές αρνητικές συνέπειες για τα θεμελιώδη δικαιώματα των τέκνων και για τα δικαιώματα που αυτά αντλούν από το εθνικό δίκαιο. Αυτό μπορεί να ωθήσει τις οικογένειες να κινήσουν δικαστικές διαδικασίες για την αναγνώριση της γονικής σχέσης με το τέκνο τους σε άλλο κράτος μέλος, μολονότι οι εν λόγω διαδικασίες έχουν αβέβαια αποτελέσματα και συνεπάγονται σημαντικό χρόνο και κόστος τόσο για τις οικογένειες όσο και για τα δικαστικά συστήματα των κρατών μελών. Τέλος, οι οικογένειες ενδέχεται να αποθαρρυνθούν από την άσκηση του δικαιώματός τους στην ελεύθερη κυκλοφορία φοβούμενες ότι η γονική σχέση με το τέκνο τους δεν θα αναγνωριστεί σε άλλο κράτος μέλος για τους σκοπούς των δικαιωμάτων που απορρέουν από το εθνικό δίκαιο. Αφήνοντας οικογένειες εκτός του συστήματος στο οποίο βασίζεται η κοινωνία, εισάγονται διακρίσεις εις βάρος των παιδιών και των οικογενειών τους: τα δικαιώματά τους στην ασφάλεια και την αξιοπρέπεια πρέπει να γίνονται σεβαστά. Η στέρηση από ορισμένες οικογένειες του δικαιώματος να υπάρχουν συνεπάγεται την στέρηση της αξιοπρέπειας του ατόμου και αντιβαίνει στις ευρωπαϊκές μας αξίες και στην προώθηση της ισότητας των φύλων. Η μη αναγνώριση από ένα κράτος μέλος της γονικής σχέσης που έχει θεμελιωθεί σε άλλο κράτος μέλος επηρεάζει ιδιαίτερα τις οικογένειες «ουράνιο τόξο» (οικογένειες ΛΟΑΤΚΙ+), καθώς και άλλα είδη οικογενειών που δεν ανταποκρίνονται στο μοντέλο της πυρηνικής οικογένειας. Τούτο ισχύει ιδίως όταν δεν υπάρχει βιολογικός δεσμός μεταξύ των γονέων και του παιδιού. Ο παρών κανονισμός θα πρέπει να διασφαλίζει ότι τα παιδιά απολαύουν των δικαιωμάτων τους και διατηρούν το νομικό καθεστώς τους σε διασυνοριακές καταστάσεις ανεξάρτητα από την οικογενειακή τους κατάσταση και χωρίς διακρίσεις.


</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 14</Article>
	

	Κείμενο που προτείνει η Επιτροπή
	Τροπολογία

	(14)	Σύμφωνα με το άρθρο 21 της ΣΛΕΕ και το σχετικό παράγωγο δίκαιο, όπως ερμηνεύονται από το Δικαστήριο, ο σεβασμός της εθνικής ταυτότητας ενός κράτους μέλους σύμφωνα με το άρθρο 4 παράγραφος 2 της ΣΕΕ και της δημόσιας τάξης ενός κράτους μέλους δεν μπορούν να χρησιμοποιηθούν ως αιτιολόγηση για την άρνηση αναγνώρισης γονικής σχέσης μεταξύ των τέκνων και των γονέων τους του ίδιου φύλου για τους σκοπούς της άσκησης των δικαιωμάτων που το τέκνο αντλεί από το δίκαιο της Ένωσης. Επιπλέον, για τους σκοπούς της άσκησης των εν λόγω δικαιωμάτων, η απόδειξη της γονικής σχέσης μπορεί να προσκομιστεί με οποιοδήποτε μέσο52. Ως εκ τούτου, ένα κράτος μέλος δεν δικαιούται να απαιτήσει από ένα πρόσωπο να προσκομίσει είτε τις βεβαιώσεις που προβλέπονται στον παρόντα κανονισμό που συνοδεύουν δικαστική απόφαση ή δημόσιο έγγραφο που αφορά γονική σχέση είτε το ευρωπαϊκό πιστοποιητικό γονικής σχέσης που θεσπίζεται με τον παρόντα κανονισμό, όταν το πρόσωπο επικαλείται, στο πλαίσιο της άσκησης του δικαιώματος της ελεύθερης κυκλοφορίας, δικαιώματα που το τέκνο αντλεί από το δίκαιο της Ένωσης. Αυτό, ωστόσο, δεν θα πρέπει να εμποδίζει ένα πρόσωπο να επιλέξει να προσκομίσει στις περιπτώσεις αυτές και τη σχετική βεβαίωση ή το ευρωπαϊκό πιστοποιητικό γονικής σχέσης που προβλέπονται στον παρόντα κανονισμό. Για να διασφαλιστεί ότι οι πολίτες της Ένωσης και τα μέλη των οικογενειών τους ενημερώνονται ότι τα δικαιώματα που αντλεί το τέκνο από το δίκαιο της Ένωσης δεν θίγονται από τον παρόντα κανονισμό, τα έντυπα των βεβαιώσεων και του ευρωπαϊκού πιστοποιητικού γονικής σχέσης που προσαρτώνται στον παρόντα κανονισμό θα πρέπει να περιλαμβάνουν δήλωση που να διευκρινίζει ότι η σχετική βεβαίωση ή το ευρωπαϊκό πιστοποιητικό γονικής σχέσης δεν θίγουν τα δικαιώματα που αντλεί το τέκνο από το δίκαιο της Ένωσης, ιδίως τα δικαιώματα που απολαμβάνει το τέκνο βάσει του δικαίου της Ένωσης για την ελεύθερη κυκλοφορία, και ότι, για την άσκηση των εν λόγω δικαιωμάτων, η απόδειξη της σχέσης γονέα-τέκνου μπορεί να προσκομιστεί με οποιοδήποτε μέσο.
	(14)	Σύμφωνα με το άρθρο 21 της ΣΛΕΕ και το σχετικό παράγωγο δίκαιο, όπως ερμηνεύονται από το Δικαστήριο, ο σεβασμός της εθνικής ταυτότητας ενός κράτους μέλους σύμφωνα με το άρθρο 4 παράγραφος 2 της ΣΕΕ και της δημόσιας τάξης ενός κράτους μέλους δεν μπορούν να χρησιμοποιηθούν ως αιτιολόγηση για την άρνηση αναγνώρισης γονικής σχέσης μεταξύ των τέκνων και των γονέων τους του ίδιου φύλου για τους σκοπούς της άσκησης των δικαιωμάτων που το τέκνο αντλεί από το δίκαιο της Ένωσης. Η άρνηση δεν μπορεί ποτέ να αντιβαίνει προς το υπέρτερο συμφέρον του παιδιού, το οποίο συμφέρον θα πρέπει πάντα να τηρείται. Σε καμία περίπτωση το υπέρτερο συμφέρον του παιδιού δεν μπορεί να χρησιμοποιηθεί ως δικαιολογία για την άρνηση με βάση το φύλο των γονέων. Επιπλέον, για τους σκοπούς της άσκησης των εν λόγω δικαιωμάτων, η απόδειξη της γονικής σχέσης μπορεί να προσκομιστεί με οποιοδήποτε μέσο52. Ως εκ τούτου, ένα κράτος μέλος δεν δικαιούται να απαιτήσει από ένα πρόσωπο να προσκομίσει είτε τις βεβαιώσεις που προβλέπονται στον παρόντα κανονισμό που συνοδεύουν δικαστική απόφαση ή δημόσιο έγγραφο που αφορά γονική σχέση είτε το ευρωπαϊκό πιστοποιητικό γονικής σχέσης που θεσπίζεται με τον παρόντα κανονισμό, όταν το πρόσωπο επικαλείται, στο πλαίσιο της άσκησης του δικαιώματος της ελεύθερης κυκλοφορίας, δικαιώματα που το τέκνο αντλεί από το δίκαιο της Ένωσης. Αυτό, ωστόσο, δεν θα πρέπει να εμποδίζει ένα πρόσωπο να επιλέξει να προσκομίσει στις περιπτώσεις αυτές και τη σχετική βεβαίωση ή το ευρωπαϊκό πιστοποιητικό γονικής σχέσης που προβλέπονται στον παρόντα κανονισμό. Για να διασφαλιστεί ότι οι πολίτες της Ένωσης και τα μέλη των οικογενειών τους ενημερώνονται ότι τα δικαιώματα που αντλεί το τέκνο από το δίκαιο της Ένωσης δεν θίγονται από τον παρόντα κανονισμό, τα έντυπα των βεβαιώσεων και του ευρωπαϊκού πιστοποιητικού γονικής σχέσης που προσαρτώνται στον παρόντα κανονισμό θα πρέπει να περιλαμβάνουν δήλωση που να διευκρινίζει ότι η σχετική βεβαίωση ή το ευρωπαϊκό πιστοποιητικό γονικής σχέσης δεν θίγουν τα δικαιώματα που αντλεί το τέκνο από το δίκαιο της Ένωσης, ιδίως τα δικαιώματα που απολαμβάνει το τέκνο βάσει του δικαίου της Ένωσης για την ελεύθερη κυκλοφορία, και ότι, για την άσκηση των εν λόγω δικαιωμάτων, η απόδειξη της σχέσης γονέα-τέκνου μπορεί να προσκομιστεί με οποιοδήποτε μέσο.

	_________________
	_________________

	52 Αποφάσεις του Δικαστηρίου της 25 Ιουλίου 2002, C-459/99, MRAX, ECLI:EU:C:2002:461, σκέψεις 61 και 62, και της 17 Φεβρουαρίου 2005, C-215/03, Oulane, ECLI:EU:C:2005:95, σκέψεις 23 έως 26.
	52 Αποφάσεις του Δικαστηρίου της 25 Ιουλίου 2002, C-459/99, MRAX, ECLI:EU:C:2002:461, σκέψεις 61 και 62, και της 17 Φεβρουαρίου 2005, C-215/03, Oulane, ECLI:EU:C:2005:95, σκέψεις 23 έως 26.


</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 36</Article>
	

	Κείμενο που προτείνει η Επιτροπή
	Τροπολογία

	(36)	Προκειμένου να διευκολυνθεί η αναγνώριση δικαστικών αποφάσεων και δημόσιων εγγράφων που αφορούν γονική σχέση, ο παρών κανονισμός θα πρέπει να θεσπίσει ενιαίους κανόνες δικαιοδοσίας για τη θεμελίωση γονικής σχέσης με διασυνοριακό στοιχείο. Ο παρών κανονισμός θα πρέπει επίσης να αποσαφηνίσει το δικαίωμα των παιδιών ηλικίας κάτω των 18 ετών να έχουν τη δυνατότητα να εκφράζουν τις απόψεις τους στις δικαστικές διαδικασίες στις οποίες υπόκεινται.
	(36)	Προκειμένου να διευκολυνθεί η αναγνώριση δικαστικών αποφάσεων και δημόσιων εγγράφων που αφορούν γονική σχέση, ο παρών κανονισμός θα πρέπει να θεσπίσει ενιαίους κανόνες δικαιοδοσίας για τη θεμελίωση γονικής σχέσης με διασυνοριακό στοιχείο. Ο παρών κανονισμός θα πρέπει επίσης να αποσαφηνίσει το δικαίωμα των παιδιών ηλικίας κάτω των 18 ετών να έχουν τη δυνατότητα να εκφράζουν τις απόψεις τους σε διαδικασίες στις οποίες υπόκεινται, όπως ορίζεται στο άρθρο 12 της σύμβασης των Ηνωμένων Εθνών για τα δικαιώματα του παιδιού.


</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 42</Article>
	

	Κείμενο που προτείνει η Επιτροπή
	Τροπολογία

	(42)	Όταν η δικαιοδοσία δεν μπορεί να θεμελιωθεί με βάση τις γενικές εναλλακτικές βάσεις δικαιοδοσίας, αρμόδια θα πρέπει να είναι τα δικαστήρια του κράτους μέλους στο οποίο βρίσκεται το τέκνο. Ο εν λόγω κανόνας παρουσίας θα πρέπει, ειδικότερα, να επιτρέπει στα δικαστήρια ενός κράτους μέλους να ασκούν δικαιοδοσία όσον αφορά παιδιά υπηκόους τρίτων χωρών, συμπεριλαμβανομένων των αιτούντων διεθνή προστασία ή των δικαιούχων διεθνούς προστασίας, όπως παιδιά πρόσφυγες και παιδιά που εκτοπίζονται διεθνώς λόγω ταραχών που κράτος μέλος της συνήθους διαμονής τους.
	(42)	Όταν η δικαιοδοσία δεν μπορεί να θεμελιωθεί με βάση τις γενικές εναλλακτικές βάσεις δικαιοδοσίας, αρμόδια θα πρέπει να είναι τα δικαστήρια του κράτους μέλους στο οποίο βρίσκεται το τέκνο. Ο εν λόγω κανόνας παρουσίας θα πρέπει, ειδικότερα, να επιτρέπει στα δικαστήρια ενός κράτους μέλους να ασκούν δικαιοδοσία όσον αφορά παιδιά υπηκόους τρίτων χωρών, συμπεριλαμβανομένων των αιτούντων διεθνή προστασία ή των δικαιούχων διεθνούς προστασίας, όπως παιδιά πρόσφυγες και παιδιά που εκτοπίζονται διεθνώς και θύματα εμπορίας ανθρώπων λόγω ταραχών που κράτος μέλος της συνήθους διαμονής τους.


</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 49</Article>
	

	Κείμενο που προτείνει η Επιτροπή
	Τροπολογία

	(49)	Οι διαδικασίες σχετικά με τη θεμελίωση γονικής σχέσης στο πλαίσιο του παρόντος κανονισμού, θα πρέπει, ως βασική αρχή, να παρέχουν στα παιδιά ηλικίας κάτω των 18 ετών, τα οποία υπόκεινται στις διαδικασίες αυτές και είναι ικανά να διαμορφώσουν ιδία άποψη, σύμφωνα με τη νομολογία του Δικαστηρίου, την πραγματική και ουσιαστική δυνατότητα να εκφράζουν τις απόψεις τους, κατά την εκτίμηση δε του υπέρτερου συμφέροντος του παιδιού η άποψη αυτή θα πρέπει να λαμβάνεται δεόντως υπόψη. Ωστόσο, ο παρών κανονισμός θα πρέπει να αφήσει το ζήτημα της απόφασης σχετικά με τον τρόπο και το πρόσωπο ενώπιον του οποίου θα εκφράσει το παιδί τις απόψεις του να κριθεί βάσει της εθνικής νομοθεσίας και διαδικασίας των κρατών μελών. Επιπλέον, η ακρόαση του παιδιού, ενώ εξακολουθεί να αποτελεί δικαίωμα του παιδιού, δεν θα πρέπει να αποτελεί απόλυτη υποχρέωση, παρότι θα πρέπει να αξιολογείται λαμβανομένου υπόψη του υπέρτερου συμφέροντος του παιδιού.
	(49)	Σύμφωνα με το άρθρο 12 της σύμβασης των Ηνωμένων Εθνών για τα δικαιώματα του παιδιού και το άρθρο 24 παράγραφος 1 του Χάρτη, όλα τα παιδιά έχουν το δικαίωμα να εκφράζουν τις απόψεις, τα συναισθήματα και τις επιθυμίες τους σε όλα τα θέματα που τα αφορούν, καθώς και το δικαίωμα να εξετάζονται και να λαμβάνονται σοβαρά υπόψη οι απόψεις τους. Συνεπώς, οι διαδικασίες σχετικά με τη θεμελίωση γονικής σχέσης στο πλαίσιο του παρόντος κανονισμού, θα πρέπει, ως βασική αρχή, να παρέχουν στα παιδιά ηλικίας κάτω των 18 ετών, τα οποία υπόκεινται στις διαδικασίες αυτές και είναι ικανά να διαμορφώσουν ιδία άποψη, σύμφωνα με τη νομολογία του Δικαστηρίου, την πραγματική και ουσιαστική δυνατότητα να εκφράζουν τις απόψεις τους, κατά την εκτίμηση δε του υπέρτερου συμφέροντος του παιδιού η άποψη αυτή θα πρέπει να λαμβάνεται δεόντως υπόψη. Ωστόσο, ο παρών κανονισμός θα πρέπει να αφήσει το ζήτημα της απόφασης σχετικά με τον τρόπο και το πρόσωπο ενώπιον του οποίου θα εκφράσει το παιδί τις απόψεις του να κριθεί βάσει της εθνικής νομοθεσίας και διαδικασίας των κρατών μελών. Επιπλέον, η ακρόαση του παιδιού, ενώ εξακολουθεί να αποτελεί δικαίωμα του παιδιού, δεν θα πρέπει να αποτελεί απόλυτη υποχρέωση, παρότι θα πρέπει να αξιολογείται λαμβανομένου υπόψη του υπέρτερου συμφέροντος του παιδιού.


</Amend>
<Amend>Τροπολογία		<NumAm>7</NumAm>

<DocAmend>Πρόταση κανονισμού</DocAmend>
<Article>Αιτιολογική σκέψη 56</Article>
	

	Κείμενο που προτείνει η Επιτροπή
	Τροπολογία

	(56)	Λόγοι δημόσιου συμφέροντος θα πρέπει να παρέχουν τη δυνατότητα στα δικαστήρια και σε άλλες αρμόδιες αρχές που θεμελιώνουν γονική σχέση στα κράτη μέλη να μη λαμβάνουν υπόψη, σε εξαιρετικές περιπτώσεις, ορισμένες διατάξεις αλλοδαπού δικαίου, όταν σε μια συγκεκριμένη περίπτωση η εφαρμογή των διατάξεων αυτών θα ήταν προδήλως ασυμβίβαστη με τη δημόσια τάξη του συγκεκριμένου κράτους μέλους. Ωστόσο, τα δικαστήρια ή οι άλλες αρμόδιες αρχές δεν θα πρέπει να μπορούν να εφαρμόζουν την εξαίρεση σχετικά με τη δημόσια τάξη προκειμένου να μην εφαρμόζουν το δίκαιο άλλου κράτους, όταν κάτι τέτοιο θα αντέβαινε στον Χάρτη και, ιδίως, στο άρθρο 21 αυτού, το οποίο απαγορεύει τις διακρίσεις.
	(56)	Λόγοι δημόσιου συμφέροντος θα πρέπει να παρέχουν τη δυνατότητα στα δικαστήρια και σε άλλες αρμόδιες αρχές που θεμελιώνουν γονική σχέση στα κράτη μέλη να μη λαμβάνουν υπόψη, σε εξαιρετικές περιπτώσεις, ορισμένες διατάξεις αλλοδαπού δικαίου, όταν σε μια συγκεκριμένη περίπτωση η εφαρμογή των διατάξεων αυτών θα ήταν προδήλως ασυμβίβαστη με τη δημόσια τάξη του συγκεκριμένου κράτους μέλους. Ωστόσο, τα δικαστήρια ή οι άλλες αρμόδιες αρχές δεν θα πρέπει να μπορούν να εφαρμόζουν την εξαίρεση σχετικά με τη δημόσια τάξη προκειμένου να μην εφαρμόζουν το δίκαιο άλλου κράτους, όταν κάτι τέτοιο θα αντέβαινε στον Χάρτη και, ιδίως, στο άρθρο 21 αυτού, το οποίο απαγορεύει τις διακρίσεις ή θα ήταν αντίθετο με το υπέρτατο συμφέρον του παιδιού. Υπογραμμίζει ότι τα κράτη μέλη της ΕΕ πρέπει να αναγνωρίζουν μια σχέση γονέα-παιδιού προκειμένου να επιτρέπεται σε ένα παιδί να ασκεί χωρίς εμπόδια, με κάθε γονέα, το δικαίωμα να κυκλοφορεί και να διαμένει ελεύθερα στο έδαφος όλων των κρατών μελών, όπως κατοχυρώνεται στο άρθρο 21 παράγραφος 1 της Συνθήκης για τη λειτουργία της Ευρωπαϊκής Ένωσης (ΣΛΕΕ), η εφαρμογή του οποίου είναι καίριας σημασίας για τη διασφάλιση της ισότητας των φύλων. Ειδικότερα, οι αρμόδιες αρχές δεν θα πρέπει να είναι σε θέση να εφαρμόζουν την εξαίρεση της δημόσιας τάξης για διακρίσεις εις βάρος των γυναικών και των ζευγαριών του ίδιου φύλου.


</Amend>
<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 60 α (νέα)</Article>
	

	Κείμενο που προτείνει η Επιτροπή
	Τροπολογία

	
	(60a)	Προκειμένου να αποφευχθεί ο κατακερματισμός των νομικών καθεστώτων για τις διασυνοριακές οικογένειες, η Επιτροπή, σε συνεργασία με τα κράτη μέλη, καταρτίζει υπόδειγμα διεθνούς συμφωνίας, το οποίο θα βασίζεται στους κανόνες και τις αρχές του παρόντος κανονισμού και θα χρησιμοποιείται από τα κράτη μέλη για τη σύναψη διμερών σχέσεων με τρίτες χώρες στις οποίες θα εφαρμόζεται η αμοιβαία αναγνώριση της γονικής σχέσης.


</Amend>
<Amend>Τροπολογία		<NumAm>9</NumAm>

<DocAmend>Πρόταση κανονισμού</DocAmend>
<Article>Αιτιολογική σκέψη 75</Article>
	

	Κείμενο που προτείνει η Επιτροπή
	Τροπολογία

	(75)	Λόγοι δημόσιου συμφέροντος θα πρέπει να παρέχουν τη δυνατότητα στα δικαστήρια ή σε άλλες αρμόδιες αρχές κράτους μέλους να αρνούνται, σε εξαιρετικές περιπτώσεις, να αναγνωρίσουν ή, ανάλογα με την περίπτωση, να αποδεχθούν δικαστική απόφαση ή δημόσιο έγγραφο που αφορά γονική σχέση που έχει θεμελιωθεί σε άλλο κράτος μέλος όταν, σε μια συγκεκριμένη περίπτωση, η εν λόγω αναγνώριση ή αποδοχή θα ήταν προδήλως ασυμβίβαστη με τη δημόσια τάξη (ordre public) του συγκεκριμένου κράτους μέλους. Ωστόσο, τα δικαστήρια ή άλλες αρμόδιες αρχές δεν θα πρέπει να μπορούν να αρνηθούν να αναγνωρίσουν ή, κατά περίπτωση, να αποδεχθούν δικαστική απόφαση ή δημόσιο έγγραφο που έχει εκδοθεί σε άλλο κράτος μέλος, όταν κάτι τέτοιο θα αντέβαινε στον Χάρτη και, ιδίως, στο άρθρο 21, το οποίο απαγορεύει τις διακρίσεις.
	(75)	Λόγοι δημόσιου συμφέροντος θα πρέπει να παρέχουν τη δυνατότητα στα δικαστήρια ή σε άλλες αρμόδιες αρχές κράτους μέλους να αρνούνται, σε εξαιρετικές περιπτώσεις, να αναγνωρίσουν ή, ανάλογα με την περίπτωση, να αποδεχθούν δικαστική απόφαση ή δημόσιο έγγραφο που αφορά γονική σχέση που έχει θεμελιωθεί σε άλλο κράτος μέλος όταν, σε μια συγκεκριμένη περίπτωση, η εν λόγω αναγνώριση ή αποδοχή θα ήταν προδήλως ασυμβίβαστη με τη δημόσια τάξη (ordre public) του συγκεκριμένου κράτους μέλους. Ωστόσο, τα δικαστήρια ή άλλες αρμόδιες αρχές δεν θα πρέπει να μπορούν να αρνηθούν να αναγνωρίσουν ή, κατά περίπτωση, να αποδεχθούν δικαστική απόφαση ή δημόσιο έγγραφο που έχει εκδοθεί σε άλλο κράτος μέλος, όταν κάτι τέτοιο θα αντέβαινε στον Χάρτη και, ιδίως, στο άρθρο 21, το οποίο απαγορεύει τις διακρίσεις, ιδίως εις βάρος των γυναικών και των ζευγαριών του ίδιου φύλου, ή στο υπέρτατο συμφέρον του παιδιού.


</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 99 α (νέα)</Article>
	

	Κείμενο που προτείνει η Επιτροπή
	Τροπολογία

	
	(99α)	Υπογραμμίζει ότι η έλλειψη αναγνώρισης των γονικών σχέσεων μπορεί να επιφέρει επιζήμιες επιπτώσεις στα παιδιά εντός οικογενειών σε όλη τους την πολυμορφία, όπως η στέρηση των νόμιμων κληρονομικών τους δικαιωμάτων, του δικαίωμά τους να εκπροσωπούνται από έναν εκ των γονέων τους σε ζητήματα όπως η ιατρική περίθαλψη, η φροντίδα των παιδιών και η εκπαίδευση.


</Amend>
<Amend>Τροπολογία		<NumAm>11</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 99 β (νέα)</Article>
	

	Κείμενο που προτείνει η Επιτροπή
	Τροπολογία

	
	(99β)	Υπογραμμίζει ότι ορισμένες κατηγορίες οικογενειών συχνά επιβαρύνονται με τη θεμελίωση της γονικής σχέσης μέσω των δικαστικών συστημάτων, καθώς και τα δικαστικά έξοδα που συνεπάγεται μια τέτοια διαδικασία. Λαμβάνοντας υπόψη ότι η ασφάλεια δικαίου όσον αφορά την αναγνώριση θα μειώσει τις σοβαρές ανησυχίες και τα προβλήματα που αντιμετωπίζουν ορισμένες οικογένειες όταν ταξιδεύουν ή μετακινούνται στην ΕΕ·


</Amend>
<Amend>Τροπολογία		<NumAm>12</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1</Article>
	

	Κείμενο που προτείνει η Επιτροπή
	Τροπολογία

	Ο παρών κανονισμός θεσπίζει κοινούς κανόνες σχετικά με τη διεθνή δικαιοδοσία και το εφαρμοστέο δίκαιο για τη θεμελίωση γονικής σχέσης σε ένα κράτος μέλος σε διασυνοριακές καταστάσεις· κοινούς κανόνες για την αναγνώριση ή, ανάλογα με την περίπτωση, την αποδοχή σε ένα κράτος μέλος δικαστικών αποφάσεων που αφορούν γονική σχέση, καθώς και δημόσιων εγγράφων που αφορούν γονική σχέση και που συντάχθηκαν ή καταχωρίστηκαν σε άλλο κράτος μέλος· και καθιερώνει ευρωπαϊκό πιστοποιητικό γονικής σχέσης.
	Ο παρών κανονισμός θεσπίζει κοινούς κανόνες σχετικά με τη διεθνή δικαιοδοσία και το εφαρμοστέο δίκαιο για τη θεμελίωση γονικής σχέσης σε ένα κράτος μέλος σε διασυνοριακές καταστάσεις· κοινούς κανόνες για την αναγνώριση ή, ανάλογα με την περίπτωση, την αποδοχή σε ένα κράτος μέλος δικαστικών αποφάσεων που αφορούν γονική σχέση, καθώς και δημόσιων εγγράφων που αφορούν γονική σχέση και που συντάχθηκαν ή καταχωρίστηκαν σε άλλο κράτος μέλος· και καθιερώνει ευρωπαϊκό πιστοποιητικό γονικής σχέσης.

	
	Οι κανόνες αυτοί εφαρμόζονται με την επιφύλαξη της φύσης ή της μορφής της οικογένειας ή των περιπτώσεων υιοθεσίας που έχουν θεμελιωθεί σε κράτος μέλος από έναν ή και από τους δύο γονείς.


</Amend>
<Amend>Τροπολογία		<NumAm>13</NumAm>
<DocAmend>Πρόταση κανονισμού</DocAmend>
<Article>Άρθρο 4 – παράγραφος 1 – σημείο 1</Article>
	

	Κείμενο που προτείνει η Επιτροπή
	Τροπολογία

	1.	«γονική σχέση»: η σχέση γονέα-τέκνου που θεμελιώνεται νομικά. Περιλαμβάνει το νομικό καθεστώς του τέκνου συγκεκριμένου γονέα ή γονέων·
	1.	«γονική σχέση»: η σχέση τέκνου-γονέα που θεμελιώνεται νομικά. Περιλαμβάνει το νομικό καθεστώς του τέκνου συγκεκριμένου γονέα ή γονέων·

	
	(Η τροπολογία αυτή, «γονέα-τέκνου» σε «τέκνου-γονέα», εφαρμόζεται σε ολόκληρο το κείμενο. Η έγκρισή της απαιτεί αντίστοιχες προσαρμογές σε όλο το κείμενο.)


<TitreJust>Αιτιολόγηση</TitreJust>
Ο κανονισμός αποσκοπεί στη διασφάλιση των δικαιωμάτων του τέκνου που απορρέουν από το γεγονός ότι το παιδί έχει γονέα και ότι η γονική σχέση έχει θεμελιωθεί νομικά. Η παρούσα τροπολογία αποσκοπεί στην καλύτερη αποτύπωση αυτής της προσέγγισης με επίκεντρο τα παιδιά.
</Amend>
<Amend>Τροπολογία		<NumAm>14</NumAm>
<DocAmend>Πρόταση κανονισμού</DocAmend>
<Article>Άρθρο 17 – παράγραφος 2 α (νέο)</Article>
	

	Κείμενο που προτείνει η Επιτροπή
	Τροπολογία

	
	2α.	Οι κανόνες αυτοί εφαρμόζονται με την επιφύλαξη της φύσης ή της μορφής της οικογένειας ή των περιπτώσεων υιοθεσίας που έχουν θεμελιωθεί σε κράτος μέλος από έναν ή και από τους δύο γονείς.


</Amend>
<Amend>Τροπολογία		<NumAm>15</NumAm>

<DocAmend>Πρόταση κανονισμού</DocAmend>
<Article>Άρθρο 22 – παράγραφος 22</Article>
	

	Κείμενο που προτείνει η Επιτροπή
	Τροπολογία

	2.	Η παράγραφος 1 εφαρμόζεται από τα δικαστήρια και άλλες αρμόδιες αρχές των κρατών μελών με σεβασμό στα θεμελιώδη δικαιώματα και τις θεμελιώδεις αρχές που αναγνωρίζονται στον Χάρτη, και ιδίως στο άρθρο 21, που αφορά το δικαίωμα στη μη διάκριση.
	2.	Η παράγραφος 1 εφαρμόζεται από ανεξάρτητα δικαστήρια και άλλες αρμόδιες αρχές των κρατών μελών με πλήρη σεβασμό, τήρηση και προστασία των θεμελιωδών δικαιωμάτων και των θεμελιωδών αρχών που αναγνωρίζονται στον Χάρτη, και ιδίως στο άρθρο 21, που αφορά το δικαίωμα στη μη διάκριση και δεν μπορεί, σε καμία περίπτωση, να χρησιμοποιηθεί ως δικαιολογία για διάκριση λόγω του φύλου των γονέων. Η άρνηση δεν μπορεί ποτέ να αντιβαίνει προς το υπέρτερο συμφέρον του παιδιού, το οποίο συμφέρον θα πρέπει πάντα να τηρείται.


</Amend>
<Amend>Τροπολογία		<NumAm>16</NumAm>

<DocAmend>Πρόταση κανονισμού</DocAmend>
<Article>Άρθρο 31 – παράγραφος 1 – στοιχείο α</Article>
	

	Κείμενο που προτείνει η Επιτροπή
	Τροπολογία

	α)	αν η αναγνώριση αντίκειται προδήλως στη δημόσια τάξη του κράτους μέλους αναγνώρισης, λαμβανομένου υπόψη του συμφέροντος του τέκνου·
	α)	αν η αναγνώριση αντίκειται προδήλως στη δημόσια τάξη του κράτους μέλους αναγνώρισης, πάντοτε λαμβανομένου υπόψη και με σκοπό την προστασία του υπέρτατου συμφέροντος του τέκνου·


</Amend>
<Amend>Τροπολογία		<NumAm>17</NumAm>
<DocAmend>Πρόταση κανονισμού</DocAmend>
<Article>Άρθρο 39 – παράγραφος 1 – στοιχείο α</Article>
	

	Κείμενο που προτείνει η Επιτροπή
	Τροπολογία

	α)	αν η αναγνώριση αντίκειται προδήλως στη δημόσια τάξη του κράτους μέλους αναγνώρισης, λαμβανομένου υπόψη του συμφέροντος του τέκνου·
	α)	αν η αναγνώριση αντίκειται προδήλως στη δημόσια τάξη του κράτους μέλους αναγνώρισης, πάντοτε λαμβανομένου υπόψη και με σκοπό την προστασία του συμφέροντος του τέκνου· Σε καμία περίπτωση το υπέρτερο συμφέρον του παιδιού δεν μπορεί να χρησιμοποιηθεί ως δικαιολογία για την άρνηση με βάση το φύλο των γονέων.


</Amend>
<Amend>Τροπολογία		<NumAm>18</NumAm>

<DocAmend>Πρόταση κανονισμού</DocAmend>
<Article>Άρθρο 45 – παράγραφος 2</Article>
	

	Κείμενο που προτείνει η Επιτροπή
	Τροπολογία

	2.	Η δημόσια τάξη (ordre public) που αναφέρεται στην παράγραφο 1 εφαρμόζεται από τα δικαστήρια και άλλες αρμόδιες αρχές των κρατών μελών με σεβασμό στα θεμελιώδη δικαιώματα και τις θεμελιώδεις αρχές που αναγνωρίζονται στον Χάρτη, και ιδίως στο άρθρο 21, που αφορά το δικαίωμα στη μη διάκριση.
	2.	Η δημόσια τάξη (ordre public) που αναφέρεται στην παράγραφο 1 εφαρμόζεται από τα δικαστήρια και άλλες αρμόδιες αρχές των κρατών μελών με πλήρη σεβασμό, τήρηση και προστασία των θεμελιωδών δικαιωμάτων και των θεμελιωδών αρχών που αναγνωρίζονται στον Χάρτη, και ιδίως στο άρθρο 21, που αφορά το δικαίωμα στη μη διάκριση, και, ως εκ τούτου, σέβεται τα δικαιώματα των γυναικών και των ομόφυλων ζευγαριών. Πρέπει πάντα να συνάδει με το υπέρτατο συμφέρον του παιδιού και να το προωθεί.


</Amend>
<Amend>Τροπολογία		<NumAm>19</NumAm>
<DocAmend>Πρόταση κανονισμού</DocAmend>
<Article>Άρθρο 49 – παράγραφος 3 – στοιχείο η α (νέο)</Article>
	

	Κείμενο που προτείνει η Επιτροπή
	Τροπολογία

	
	η α)	το πιστοποιητικό είναι διαθέσιμο σε όλες τις επίσημες γλώσσες της ΕΕ και στη γραφή Braille, σε ουδέτερη ως προς το φύλο γλώσσα.


</Amend>
<Amend>Τροπολογία		<NumAm>20</NumAm>
<DocAmend>Πρόταση κανονισμού</DocAmend>
<Article>Άρθρο 70 – παράγραφος 1</Article>
	

	Κείμενο που προτείνει η Επιτροπή
	[bookmark: _GoBack]Τροπολογία

	1.	Η Επιτροπή, έως [5 έτη από την ημερομηνία εφαρμογής του παρόντος κανονισμού], υποβάλλει στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή έκθεση σχετικά με την εφαρμογή του παρόντος κανονισμού, στην οποία περιλαμβάνεται αξιολόγηση τυχόν πρακτικών προβλημάτων που προέκυψαν, η οποία βασίζεται σε πληροφορίες που παρέχουν τα κράτη μέλη. Η έκθεση συνοδεύεται, όταν είναι αναγκαίο, από νομοθετική πρόταση.
	1.	Η Επιτροπή, έως [3 έτη από την ημερομηνία εφαρμογής του παρόντος κανονισμού], υποβάλλει στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή έκθεση σχετικά με την εφαρμογή του παρόντος κανονισμού, στην οποία περιλαμβάνεται αξιολόγηση τυχόν πρακτικών προβλημάτων που προέκυψαν, η οποία βασίζεται σε πληροφορίες που παρέχουν τα κράτη μέλη. Η έκθεση συνοδεύεται, όταν είναι αναγκαίο, από νομοθετική πρόταση.


</Amend>
<Amend>Τροπολογία		<NumAm>21</NumAm>
<DocAmend>Πρόταση κανονισμού</DocAmend>
<Article>Άρθρο 70 – παράγραφος 2 – στοιχείο α</Article>
	

	Κείμενο που προτείνει η Επιτροπή
	Τροπολογία

	α)	τον αριθμό των αιτήσεων για την άρνηση αναγνώρισης δικαστικής απόφασης ή δημόσιου εγγράφου που θεμελιώνει γονική σχέση με δεσμευτική νομική ισχύ στο κράτος μέλος προέλευσης σύμφωνα με το άρθρο 32, και τον αριθμό των υποθέσεων στις οποίες έγινε δεκτή η αίτηση άρνησης της αναγνώρισης·
	α)	τον αριθμό των αιτήσεων για την άρνηση αναγνώρισης δικαστικής απόφασης ή δημόσιου εγγράφου που θεμελιώνει γονική σχέση με δεσμευτική νομική ισχύ στο κράτος μέλος προέλευσης σύμφωνα με το άρθρο 32, και τον αριθμό των υποθέσεων στις οποίες έγινε δεκτή η αίτηση άρνησης της αναγνώρισης, καθώς και τους λόγους για τους οποίους έγινε δεκτή η αίτηση για την άρνηση αναγνώρισης, όπως ορίζεται στις διατάξεις του άρθρου 31 του παρόντος κανονισμού·


</Amend>

</RepeatBlock-Amend>

